Liite 2

**LIEDON SOTAVETERAANIT RY:N VUOSIKERTOMUS VUODELTA 2020**

**Yleistä**

Vuosi 2020 oli yhdistyksemme 51. toimintavuosi ja itsenäisyytemme 103. vuosi. Veteraanien keski-ikä on noin 95 vuotta, ja yhdistyksen vanhin veteraani Tauno Valonen täytti 104 vuotta lokakuun 2. päivänä. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun.

Suomeen iskenyt Koronapandemia peruutti maaliskuun vuosikokouksen jälkeen pääosan yhdistyksen suunnitellusta toiminnasta ja tilaisuuksista.

Lietoon perustettu Varsinais-Suomen ensimmäinen Sotien 1939 - 1945 Veteraaniperinnetoimikunta on myös kärsinyt koronasta, mutta paljon tärkeää perinteen siirtoon liittyen on saatu aikaan.

Toimikunnan tehtävänä on veteraaneista ja leskistä huolehtimisen ohella vaalia, kerätä ja siirtää lietolaista rintama- ja kotirintamaperinnettä seuraaville sukupolville.

Ruskassa kaksi kertaa kuukaudessa toteutettavat tapaamiset ovat poikkeusvuonnakin olleet runko veteraanien, puolisoiden ja leskien asioiden hoitamisessa. Kokoontumiset jouduttiin lopettamaan maaliskuun lopulla ja niihin palattiin elokuussa. Siellä on tavattu joka kerta 10 – 20 kunniakansalaista saattajineen. Pirkko Aaltonen ja Pirjo Hietakangas ovat huolehtineet tilaisuuksien tarjoiluista kiitettävällä tavalla. Onneksi Ruskan tapaamisia on voitu järjestää yhteiskunnan rajoitusten salliessa.

Uuden lain astuttua voimaan on kunta ottanut erinomaisen hyvin vastuun veteraanien kotiin vietävistä palveluista ja näin ollen Paula Peltolan vapaaehtoistyö kotona asuvien tunnuksen omaavien veteraanien koordinoimisessa on vähentynyt.

Pirkko Aaltonen on hoitanut leskien asioita ansiokkaasti. Hän on myös saanut luotua erinomaisen yhteyden palvelua tarvitseviin asiakkaisiin sekä kuntaan.

Liedon kunta on nähnyt työn erittäin tärkeänä.

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi jouluaterian, museomatkan ja Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Veteraanit ovat käyttäneet noin 29 000 €:n valtiollisen kuntoutusrahan ja sen lisäksi noin 2 000 € kunnan myöntämästä 12 000 €:n avokuntoutusrahasta. Puolisoille ja leskille kyettiin tarjoamaan avokuntoutusta noin 10 000 €:lla. Kaikkia laskuja ei ole vielä saatu.

Ikäpartion laulajat ja soittajat ovat olleet esiintymistauolla.

Veteraaniperinteen siirtämistä on edelleen jatkettu muutamissa tilaisuuksissa. Puheenjohtaja piti Kantti kesti -esityksiä 2 kertaa.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2020. Erityinen kiitos saunan pukuhuoneen vesikaton uusimistöistä. Kiitokset koko kiinteistötiimille.

**Osallistuminen tapahtumiin:**

* 7.1. Ruskassa Markku Heinonen
* 21.1. Ruskassa Reijo Virtanen kertoi hunajasta
* 23.1. Ilkka Virta esitelmöi kunnantalolla Siirtoväen kansakoulukysymyksestä sotavuosien Suomessa.
* 4.2. Ruskassa keskustelutuokio
* 12.2. Varsinais-Suomen Sotaveteraanipiiri ry:n piirihallituksen kokoukseen Laitilassa osallistui Markku Heinonen. Kokous oli valmisteleva kokous maaliskuussa pidettävälle piirin vuosikokoukselle.
* 18.2. Ruskassa Eläkeliiton teatteriryhmä
* 3.3. Ruskassa Pirteät
* 4.3. yhdistyksen vuosikokous pidettiin korsutuvalla. Kokoukseen osallistui *25* yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat.
* 13.3. vietettiin talvisodan päättymisen muistotilaisuutta laskemalla kynttilät sankarihaudalle ja kaikille muistokiville. Puheen haudalla piti Seppo Posio. Paikalla oli noin 15 henkilöä mukaan lukien kunniavartio.
* 27.4. kansallisena veteraanipäivänä yhdistys laski seppeleet Sankarihaudalle.
* keväällä järjestettyihin siivoustalkoisiin osallistui pienryhmissä useampana päivänä useita henkilöitä
* 17.5. oli Kaatuneiden muistopäivän jumalanpalvelus ja seppeleenlasku.
* 17.6. savusauna lämmin
* 1.7. savusauna lämmin
* 15.7. savusauna lämmin
* 4.8. Ruskassa keskustelutuokio
* 5.8. savusauna lämmin
* 10.-11.8. Korsutupasäätiö tarjosi lämpimän saunan VETPTMK:n jäsenille
* 8.9. Ruskassa keskustelutuokio
* 16.9 savusauna lämmin
* 22.9. Ruskassa keskustelutuokio
* 6.10. Ruskassa pappi
* 7.10. savusauna lämmin
* 20.10. Ruskassa keskustelutuokio
* 3.11*.* Paula Peltola osallistui sv-piirin organisoimalle kuntakierrokselle Liedon kunnassa. Asiat olivat kiitettävässä kunnossa.
* 4.11. savusauna lämmin
* 11.11. Ruskan väki vieraili Vanhalinnan museolla tutustumassa Lotta-näyttelyyn. Sen jälkeen heille tarjottiin kahvit Korsulla.
* 14.11. Piirin seminaariin Nousiaisten seurakuntatalolla osallistuivat Markku Heinonen ja Tauno Peltola.
* 16.11. Markku osallistui Liedon kutsuntoihin
* 23.11. hallituksen kokous ja joululounas, paikalla noin 20 henkilöä
* 24.11. iltapäivällä tarjottiin veteraaneille, puolisoille ja leskille joululounas Korsulla. paikalla oli 25 henkilöä.
* 25.11. Piirin vuosikokoukseen Kalannissa osallistui Markku Heinonen.
* 1.12. kunnanjohtaja Esko Poikela tarjosi Ruskassa veteraaneille Itsenäisyyspäivän kahvit.
* Yhdistyksen edustajana Nautelankoski-säätiön edustajistossa oli Erik Norrgård ja hänen sijaisenaan Pirkko Aaltonen.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa ovat olleet Markku Heinonen ja Tauno Peltola.
* Puheenjohtaja on käynyt pitämässä Kantti kesti -esityksiä 2 kertaa seuraavasti:
	+ 12.2. Liedon seurakunnan Toimintatorstai, 50 henkeä
	+ 4.10. Eläkeliiton Liedon osasto, 50 henkeä
* Veteraaniperinnetoimikunta ei pitänyt kokouksia.

Yhdistys lähetti viime vuonna veteraaneille kiitoskortin itsenäisyyspäivänä ja toukokuusta alkaen kortin kerran kuukaudessa koronaikaa piristämään.

Täytettyään yli 90 vuotta yhdistyksen veteraanisukupolven jäseniä on onniteltu joka vuosi korttitervehdyksellä. Kuluneena vuonna yksi henkilö täytti 104 vuotta, yksi henkilö 99 vuotta, kaksi henkilöä 97 vuotta, kaksi henkilöä 96 vuotta, yksi henkilö 95 vuotta, viisi henkilöä 94 vuotta, seitsemän henkilöä 93, viisi henkilöä 92 vuotta ja kaksi henkilöä 91 vuotta. 100 vuotta ja 90 vuotta täyttäneitä onniteltiin myös kukkatervehdyksin.

**Palkitsemiset**

Yhdistys esitti V-S Sotaveteraanipiirille Liedon kunnasta eläkkeelle jääneen sosiaali- ja terveyspalveluiden toimialajohtajan Marja-Leena Branderin palkitsemista. Hänet palkittiin hänet sotaveteraaniliiton mitalilla piirin joulukuun palkitsemistilaisuudessa.

**Kuntoutus**

**Valtionkonttorin kuntoutusrahoja Lieto sai 29 168,42 euroa, mistä summasta jouduttiin palauttamaan 4 197 euroa, koska myönnettyjä käyntejä jäi käyttämättä. Noin 25 000 eurolla 10 tunnuksen omaavaa veteraania sai kuntoutuksen.** Avokuntoutusta eli fysioterapiaa ja/tai jalkahoitoja myönnettiin kymmenelle veteraanille.

Liedon kunta tuki kuntoutusta 12 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin kolmen veteraanin ja 18 puolison tai lesken fysioterapia sekä kahden veteraanin ja 24 puolison tai leskeä jalkahoito paikallisissa avokuntoutuslaitoksissa (sisältää Tarvasjoelta 7 henkilöä). Veteraaneille myönnettiin 10 fysioterapiaa joko vastaanottokäynteinä tai kotikäynteinä tai jalkahoitona keskimäärin 4 kertaa. Kaikkiaan 24 puolisoille tai leskelle mahdollistettiin 5 hieronta- ja/tai 4 jalkahoitokertaa.

Keskustelu ja esitelmätilaisuuksia on järjestetty Ruskan tiloissa 10 kertaa ja osallistujia on ollut noin 150 henkilöä. Lämpimät kiitokset Pirkko Aaltoselle ja Pirjo Hietakankaalle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 15 henkilöä. Usein kokouksessa on joku henkilö pitänyt noin puolen tunnin alustuksen kiinnostavasta aiheesta tai sitten on tarjottu kulttuurielämyksiä.

Pirkko hankki ja jakoi yksin asuville leskille joulukassin.

Puolisot ja lesket ovat osallistuneet mahdollisuuksien ja rajoitusten mukaan seurakunnan järjestämiin toimintatorstai –tapahtumiin.

Tänäkään vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada esimerkiksi lääkekuluihin, silmälasihankintoihin ja kodin kunnostustöihin.

Liedon kunnan kanssa on järjestetty vuoden aikana 2 palaveria, joissa on käsitelty avokuntoutusta, kotiavustajatoimintaa ja kotiin vietävien palvelujen asioita. Yhdistystä ovat edustaneet Paula, Pirkko, Erik ja Markku.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen. Liedon kunta myönsi avokuntoutukseen 12 000 euroa vuodelle 2020.

**Kotiin vietävät palvelut**

Vuonna 2020 valtionavustusta kotiin vietäviin palveluihin anottiin 300.000 €, josta 18.1.2021 tehdyn selvityksen mukaan palautetaan takaisin 24.529,26 €. Nämä summat tietenkin sisälsivät myös Tarvasjoen sotaveteraanien osuuden.

Yhdistyksen jäsenlistalla oli 10 tunnuksen omaavaa henkilöä ja lisäksi 2 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä. Myös kotona asuvien veteraanien ruohonleikkuita ja rännien puhdistusta on järjestetty. Veteraanit saivat vuonna 2020 kaiken, mitä kotipalvelun piiriin kuuluu. Taksikortit ovat myös tarpeellisia ja niitä on jaossa 3 kappaletta. Tällä hetkellä yhdistys työskentelee 5 henkilön eteen tukeaksemme heidän kotona asumistaan.

Jouluna 2020 Paula ja Tauno jakoivat joulukassit tunnuksen omaaville veteraaneille.

**Sotien 1939 -1945 Liedon Veteraaniperinne**

Perustamisasiakirjan allekirjoittaneet kunta, seurakunta, yhdistykset ja yhteisöt hyväksyivät sotien 1939 - 1945 Liedon perinnetoimikunnalle seuraavat toimintaperiaatteet, joita perinnetoimikunta pyrkii käytettävissä olevien henkilö- ja talousresurssien avulla hoitamaan:

\* Huolehtia elossa olevista lietolaisista sotiemme veteraaneista sekä heidän puolisoistaan ja leskistään, tukea heitä kuntoutukseen ja kotona asumiseen liittyvissä asioissa viimeiseen iltahuutoon saakka.

\* ylläpitää, säilyttää ja siirtää Liedon Suomen 1939 – 1945 sotien sotilas- ja kotirintamaperinnettä tuleville sukupolville.

\* edistää maanpuolustushenkeä Liedossa yhteistyössä eri järjestöjen kanssa.

\* toteuttaa koordinoimalla vuosittaisen perinnetoiminnan alaan liittyvät vuosipäivät, seppeleenlaskut ja muut veteraaniperinteen kunniatehtävät yhteistyössä maanpuolustustyötä tekevien tai arvostavien tahojen kanssa.

\* tallentaa ja julkaista Veteraaniperinnettä mahdollisuuksien mukaan.

\* vaalia Veteraaniperinnettä yhdessä paikallisten yhteisöjen ja yhdistysten kanssa.

\* huolehtia Liedossa sijaitsevien Suomen 1939 – 1945 sotien muistomerkeistä yhteistyössä eri toimijoiden kanssa. Tarvittaessa näiden muistomerkkien vaatiman kunnostus- ja huoltotyön organisoiminen.

\* tehdä muita sellaisia Veteraaniperinteeseen liittyviä tehtäviä, jotka toimikunta katsoo mahdollisiksi toimikunnan käytössä olevien resurssien mukaisesti.

Perustamiskokouksessa valittiin Markku Heinonen kahdeksi vuodeksi (2020 – 2021) toimikunnan ensimmäiseksi puheenjohtajaksi. Toimikunta huolehtii jatkossa itsenäisesti perinnetyön vuosikalenterista ja pyytää eri yhteisöjä ja yhdistyksiä mukaan perinnetapahtuminen järjestelyihin.

Varsinais-Suomen Sotaveteraanipiiri perustaa yhden maakunnallisen Veteraaniperinneyhdistyksen. Liedossa Veteraanitoimikunta vastaa oman kunnan alueella perinneyhdistyksen toiminnasta.

Toimikunta innosti Kotiseutuyhdistys Tarvaisten puheenjohtaja Raija Isotalo-Aaltosta tekemään kirjasen Evakkotytön tarinasta. Sen avulla on hieno tapa siirtää 39-45 perinnettä nuorille. Toimikunta hankki myös rahoituksen kirjasen taittamiseen ja painamiseen (2000 €) Varsinais-Suomen maakuntasäätiöltä. Lisäksi toimikunta on huolehtinut siitä, että Ilmaristen yläkoulussa tehdään keväällä Raijan tarinasta dokumentti ja se siirretään Liedon museon sähköiseen taltioon muiden materiaalien lisäksi.

Kirjasta jaetaan kaikille Varsinais-Suomen sotaveteraanipiirin yhdistyksille vietäväksi kotikuntiensa sivistysjohtajille ja heidän kauttaan alakoulujen, päiväkotien ja vanhusten palvelutalojen dementiaosastojen käyttöön.

Liedon museon Kokoelmat ja tutkimus -kansiossa löytyy tällä hetkellä perinteen siirtoon liittyen:

* Lietolaisten sotatie (jatkosota kahden viikon jaksoissa), FM Riku Kauhanen
* Sota kouluille, FM Riku Kauhanen
* Kantti kesti -esitys naisten ja nuorten talkoista kotirintamalla sota-aikana, Markku Heinonen
* Evakkotytön tarina (kevään 20221 aikana), Raija Isotalo-Aaltonen.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Pasi Rosnellille ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

**Talousasioita**

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Valtiolta kunnalle palvelurahaa 300 000 €, josta palautus 24 529,26 €.
* Valtiolta kunnalle kuntoutusrahaa 29 168,42 €
* Liedon kunta 12 000 € veteraaneille kuntoutukseen
* Kansanen Jaakko 50 € joululahjaksi
* Elisa osinko 129,50 €

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi, jäsenasiat

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

 Pasi Rosnell, talkooryhmä, pj

Tauno Peltola

 Pirkko Aaltonen, talous

 Erik Norrgård

Liisa Lahtinen

 Simo Hietakangas

 Veikko Mörsky, sauna

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari ja Erik Norrgård.

- talkooryhmään: pj Pasi Rosnell, Simo Vastamäki, Veikko Mörsky, Mika Sinkkonen, Ilari Kulmala, Marko Tanner, Jarmo Seppälä, Mauno Lahtinen ja Reino Jalonen.

Vastuut ja tapahtumat:

* Toimintavuoden aikana jaosto on kokoontunut kaksi kertaa (9.3 ja 15.9.)
* Jäseniä jaostossa oli vuoden päätyttyä294
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt sekä virkistysmatkoja veteraaneille, puolisoille ja leskille.
* Tauno Peltola on hoitanut yhdistyksen sihteerin tehtävät
* Paula Peltola on hoitanut veteraanien tukihenkilönä heille tärkeitä asioita

yhteistyössä kunnan kanssa sekä veteraanihautauksiin liittyvät asiat.

* Paula edustaa myös veteraaneja Liedon kunnan Vanhus- ja vammaisneuvostossa.
* Anneli Nurmi hoiti yhdistyksen jäsenasiat
* Veikko Mörsky tiimeineen on hoitanut savusaunan lämmittämisen
* Tukiryhmä on hoitanut tarjoilun korsun tapahtumissa
* Kevättalkoot pidettiin pienryhmissä korsulla. Pirkko ja Anneli siivosivat savusaunan ja pukuhuoneen ympäristöineen, Tauno ja Manu tekivät metsurin töitä, Kirsti siivosi korsun sekä Liedon Rotaryklubin rotarit haravoivat Korsun ympäristön.
* Talkooryhmä Manu Lahtinen, Pasi Rosnell, Simo Hietakangas, Ville Ahti, Asko Ruohonen, Jari Virta ja Markku Heinonen pitivät kovat kahden päivän talkoot ja vaihtoivat uudet pellit savusaunan pukuhuone-/halkovajarakennuksen katolle.
* Manu Lahtinen ja Veikko Mörsky ovat tehneet talkoita niin valaistun Suomen lipun korjaamisessa kuin korsun pienten korjaustöiden kanssa.

**Jäsenistö**

Yhdistyksen jäsenmäärä oli vuoden päättyessä 293, joista tunnuksen omaavia miehiä ja naisia on 12 (piirin taulukko 10) henkilöä. Puolisojäseniä on 19 henkilöä sekä perinne- ja tukijaoston jäseniä 293 henkilöä. Viimeinen iltahuuto tavoittikaksi veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Väinö Kaukonen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Pasi Rosnell.

Hallitus on kokoontunut 3 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaariin. Paljon asioita on sen lisäksi hoidettu erilaisissa tapaamisissa ja puhelimessa asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.